
23-TA-1929: Rīkojuma projekts (Vispārīgais)
Par Ievu Jaunzemi
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (TM - 07.08.2023.)
Ierosinām papildināt anotācijas 2.1.apakšpunktu, jo projektam ir ietekme uz fizisko personu - Ievu Jaunzemi.
Piedāvātā redakcija
-
	Ņemts vērā
Priekšlikums ņemts vērā, anotācija papildināta ar 2.1.apakšpunktu.
	2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	2.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums (TM - 07.08.2023.)
Ja tiek norādīts, ka sabiedrības līdzdalība nav jānodrošina, šī izvēle ir jāpaskaidro "iznirstošā" laukā “Skaidrojums”. Ierosinām precizēt anotāciju.
Piedāvātā redakcija
-
	Ņemts vērā
Priekšlikums ņemts vērā, anotācijas iznirstošais lauks "Skaidrojums" attiecībā par to, kāpēc sabiedrības līdzdalības nav jānodrošina papildināts.
	6. Projekta izstrādē iesaistītās institūcijas un sabiedrības līdzdalības process

	3.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (TM - 07.08.2023.)
Atbilstoši vadlīnijām tiesību akta projekta sākotnējās ietekmes novērtējuma ziņojuma sagatavošanai vienotajā tiesību aktu izstrādes un saskaņošanas portālā anotācijā ir jāsniedz informācija, kā projekts ietekmēs katru no mērķgrupām (publisko pārvaldi) – tieši vai netieši, kāds ir mērķgrupas lielums (ja to ir iespējams novērtēt), kā arī jebkādu citu skaidrojošu informāciju par mērķgrupu.  Vēršam uzmanību, ka par projekta izpildi atbildīgā institūcija būs Finanšu ministrija, kā arī projekts ietekmēs  Valsts ieņēmumu dienestu. Ņemot vērā minēto, ierosinām papildināt anotāciju.
Piedāvātā redakcija
-
	Ņemts vērā
Priekšlikums ņemts vērā, tiesību akta projekta sākotnējās ietekmes novērtējuma ziņojuma 7. sadaļa papildināta ar skaidrojumu, ka nav konstatējama tiesību akta projekta tieša ietekme Valsts ieņēmumu dienesta organizatorisko darbību, jo likuma "Par Valsts ieņēmumu dienestu" 4.panta pirmā daļa nosaka, ka ja Valsts ieņēmumu dienesta ģenerāldirektors tiek atstādināts no amata pienākumu izpildes vai atbrīvots no minētā amata, Ministru kabinets pēc finanšu ministra ieteikuma apstiprina Valsts ieņēmumu dienesta ģenerāldirektora pienākumu izpildītāja kandidatūru no Valsts ieņēmumu dienesta ģenerāldirektora vietnieku vidus līdz atstādināšanas termiņa beigām vai līdz jauna Valsts ieņēmumu dienesta ģenerāldirektora iecelšanai. Tādējādi minētais likums paredz nodrošināt Valsts ieņēmumu dienesta darbības nepārtrauktību. 
	7. Tiesību akta projekta izpildes nodrošināšana un tās ietekme uz institūcijām



